hu hu en hu hu hu hu hu hu pl hu hu hu hu hu hu hu hu hu hu hu hu hu hu hu en hu hu hu hu en en hu hu hu ceb hu es es hu et hu hu fi es es hu hu hu hu hu en hu hu hu hu hu hu hu hu hu de id hu hu ca hu hu hu hu hu hu hu pt hu hu hu hu hu hu hu hu hu
A Wigner FK eduID adatkezelési szabályzata | Wigner FK Számítógép Hálózati Központ
Belépés és jelszóváltás az intézeti szervereken
Windows és Office aktiválási segédlet
Ransomware elleni védelem Windows rendszereken
A Wigner FK eduID adatkezelési szabályzata
A bitwarden.wigner.hu és a bitwarden jelszókezelő
A wifi használtata a Wigner FK-ban
NIIF-GK és FZ-GK hívások
A Wigner FK eduID adatkezelési szabályzata
A jelen adatkezelési szabályzat (továbbiakban Szabályzat) a Wigner Fizikai Kutatóközpont (Wigner FK), mint adatkezelő (továbbiakban Adatkezlő) Szabályzata a személyes adatok védelméről és a közérdekű adatok nyilvánosságáról szóló 1992. évi LXIII.  törvény (Avtv.) rendelkezéseinek megfelelően. A jelen szabályzat célja, hogy a Wigner FK, mint Adatkezelő által végzett, az eduID föderáció felhasználóira vonatkozó egyes adatkezeléseinek feltételeit meghatározza, illetve tájékoztatást nyújtson a kezelt  személyes adatokról, az adatkezelés részletes feltételeiről és módjáról, valamint a felhasználói személyes adatok harmadik félnek történő továbbításának feltételeiről.
1. Az adatkezelő neve és elérhetősége
Wigner Fizikai Kutatóközpont (Wigner FK)
1121 Budapest, Konkoly-Thege u. 29-33
Tel: +36 1 392 2513
Wigner FK Számítógép Hálózati Központ (SzHK)
Tel: +36 1 392 2222/1342
A Wigner FK eduID azonositást kiszolgáló adatbázisát a Wigner FK Számítógép Hálózati Központja kezeli. Az adatbázis a következő adatokat tartalmazza (a kezelt személyes adatok köre):
- Személyes név (vezetéknév, keresztnév)
- Munkahelyi osztály (opcionális)
Az adatokat az Adatkezelő védett módon tárolja. Az Adatkezelő az érintett személyes adatai kezelésének műszaki biztonságát biztosítja, valamint műszaki és szervezési intézkedésekkel meggátolja azt, hogy a személyes adatokhoz illetéktelen személyek hozzáférhessenek.
4. Az adatkezelés célja
Az Adatkezelő jelen szabályzat által meghatározott adatkezelése a Wigner FK, mint szolgáltató által föderációs együttműködés keretében más intézmények (harmadik fél) felhasználóinak nyújtott elektronikus szolgáltatások igénybevételéhez szükséges  Felhasználó azonosítás, a személyre és a szolgáltatás ismertetőjében meghatározott felhasználói csoportra szabott emeltszintű szolgáltatásnyújtás érdekében történik. Jelen Szabályzat szerint felhasználóknak minősülnek az eduID föderációs szerződés szerinti felhasználók. Az Adatkezelő csak az adatkezelés céljának megvalósulásához elenggedhetetlen, a cél elérésére alkalmas személyes adatok megadását kéri, továbbá csak a célok megvalósulásához szükséges mértékben és ideig kezeli e személyes adatokat. Az  Adatkezelő a jelen Szabályzatban megjelölt céloktól eltérő célra a személyes adatokat nem használja.
5. Az adatkezelés jogalapja
Az adatkezelés a a felhasználó önkéntes, tájékozott és határozott hozzájárulásán alapul.
6. Az adatkezelés időtartama
Az adatok kezelésének időtartama a Wigner FK által az eduID szerződésben meghatározott felhasználóknak nyújtott föderatív szolgáltatás, illetve a Wigner FK eduID szerződésének megszűnéséig tart.